Han ble født i Newark som sønn av Sondra A. (født Grasso) og autorisert revisor Wilbur James «Bill» Christie. Faren er av skotsk og irsk herkomst, mens moren hadde siciliansk opphav og døde i 2004. Han vokste opp i Livingston, og har bachelorgrad i statsvitenskap fra University of Delaware fra 1984, kandidatutdannelse i rettsvitenskap fra Seton Hall University fra 1987 og advokatbevilling fra samme år.